Il-PPE huwa l-akbar wieħed mis-seba' gruppi politiċi f'din il-leġiżlatura. Fl-elezzjonijiet Ewropej ta' Mejju, madwar 200 miljun Ewropew eleġġew MPE biex jirrappreżentawhom fil-Parlament Ewropew il-ġdid tul il-ħames snin li ġejjin. Dawk il-MPE huma organizzati f'seba' gruppi bbażati fuq l-affinità politika tagħhom. Skopri aktar dwar il-prijoritajiet ta' kull grupp fis-sensiela ta' filmati tagħna. B'182 siġġu, il-PPE huwa l-akbar grupp politiku fid-disa' leġiżlatura tal-Parlament Ewropew. Huwa wkoll wieħed mill-eqdem gruppi politiċi. Ilu rrappreżentat fil-PE mill-ewwel darba li saru elezzjonijiet diretti fl-1979. Dan il-grupp taċ-ċentru-lemin iħaddan MPE mill-UE kollha – għajr mill-Estonja u mir-Renju Unit – hekk li l-membri tiegħu jirrappreżentaw 26 pajjiż tal-UE. , li sar MPE fl-2004, ilu president tal-grupp mill-2014. Il-PPE għandu wkoll 10 viċi presidenti. L-għan tal-grupp huwa li joħloq Ewropa aktar kompetittiva u demokratika . Fost il-prijoritajiet l-oħra hemm il-migrazzjoni, il-kummerċ u l-impjiegi. Ħamsa mill-14-il viċi president tal-Parlament Ewropew huma membri tal-grupp PPE, kif huma wkoll 8 mill-20 Kumitati Għal aktar informazzjoni Il-grupp PPE fuq Twitter Il-gruppi politiċi tal-Parlament Ewropew Riżultati tal-elezzjonijiet Ewropej skont il-grupp politiku Il-MPE skont l-Istat Membru u l-grupp politiku Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF